[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000004", "text": "Vastuluures ei saa katla u\u0308hes nurgas tummisemat suppi keeta \u2013 vajalik on rahvusvaheline koosto\u0308o\u0308. Ignoreerida vastuvo\u0303etamatuid tegusid mujal vo\u0303i neid maha vaikida oma kodus ta\u0308hendab rohkem ohvreid tulevikus, kirjutab Ivo Juurvee algselt Diplomaatias ilmunud kommentaaris."}, {"text_idx": "#000005", "text": "Venemaa eriteenistuste tegevuse kohta tuleb viimasel ajal uudiseid iga kuu kui mitte isegi tihedamalt. Seeto\u0303ttu kuulen nii so\u0303pradelt, ajakirjanikelt kui ka oma tudengitelt ja\u0308rjest sagedamini ku\u0308simust, mida selle vastu teha. Probleem ei ole tegelikult pa\u0308ris uus, aja jooksul on proovitud mitmeid la\u0308henemisi ning on tekkinud teatud kogemus sellest, mis to\u0308o\u0308tab ja mis ei to\u0308o\u0308ta."}, {"text_idx": "#000006", "text": "13. veebruaril 2004 ka\u0308rgatas muidu turvalises ja ha\u0308sti turvatud Katari pealinnas Dohas plahvatus. Selle tulemusel ka\u0308nkraks to\u0303mbunud autos sai koheselt surma kolm inimest, nende seas eksiilis elanud Ts\u030cets\u030ceenia president Zelimhan Jandarbijev. Kaugelt vaadates see erilist furoori ei po\u0303hjustanud. Paljugi mis vo\u0303ib juhtuda: justkui kahtlane kant, islamistid, terroristid, vo\u0303ibolla ka emigrantide vaheline arveteo\u0303iendamine vo\u0303i mingid vo\u0303lad."}, {"text_idx": "#000007", "text": "Katari julgeolekujo\u0303ududele, mis olid riigi seni terroriaktidest vabana hoidnud, oli juurdlus mo\u0303neti ka au ku\u0308simus. Pommipanijate auto leiti juba mo\u0303ne tunniga, terroristidel pandi ka\u0308ed raudu kuus pa\u0308eva hiljem. Nendeks olid hiljem Vene so\u0303java\u0308eluure (GRU) ohvitserideks osutunud Venemaa kodanikud Anatoli Jablots\u030ckov ja Vassili Pugats\u030cov, kes vo\u0303eti kinni koos kuriteole viitavate asito\u0303enditega ja Venemaa Fo\u0308deratsiooni suursaatkonna esimese sekreta\u0308ri Aleksandr Fetissoviga."}, {"text_idx": "#000008", "text": "Tagantja\u0308rele tarkusena vo\u0303ib o\u0308elda, et tegu oli ajaloolise su\u0308ndmusega. Justkui selle ro\u0303hutamiseks teatas Venemaa va\u0308lisuureteenistuse (SVR) avalike suhete juht kindral Boriss Labussov pressile, et alates 1959. aastast, kui Saksamaal \"likvideeriti\" Stepan Bandera, ei ole KGB I peavalitsus (ehk NSVLi va\u0308lisluure) ega selle ja\u0308reltulija SVR selliseid operatsioone la\u0308bi viinud."}, {"text_idx": "#000009", "text": "See ei pruukinud ku\u0308ll olla pa\u0308ris to\u0303si ja ta ei ra\u0308a\u0308kinud GRU eest, kuid pa\u0308rast ku\u0308lma so\u0303ja lo\u0303ppu Venemaast kaugel selliseid juhtumeid varem teada ei olnud. Kas ja mis tehti 1990ndatel kunagise No\u0303ukogude Liidu piirides, ja\u0308i selgusetuks juba toona, na\u0308iteks ainuu\u0308ksi Gruusia riigimees Eduard S\u030cevardnadze elas aastatel 1992, 1995 ja 1998 u\u0308le suisa kolm atentaadikatset. Kes iganes neid siis korraldas."}, {"text_idx": "#000010", "text": "Va\u0308ike, aga va\u0308ga rikas Katar oli ta\u0308is tahet na\u0308idata, et oma territooriumil terroriakte ei sallita ja kurjategijad saavad karistuse. Oma ohvitseride aitamiseks ei olnud Venemaal 2004. aastal diplomaatilisi, majanduslikke ega isegi so\u0303jalisi vo\u0303imalusi. Aga leiti muud vo\u0303imalused."}, {"text_idx": "#000011", "text": "28. veebruaril maandusid Valgevenest Serbiasse reisimiseks lennuki vahetamiseks S\u030ceremetevo-2 lennuva\u0308ljal kaks Katari sportlast. Nende arreteerimise ametlikuks po\u0303hjuseks nimetati deklareerimata valuuta vedu."}, {"text_idx": "#000012", "text": "Diplomaatilise puutumatusega Fetissov saadeti ma\u0308rtsis Katarist va\u0308lja, va\u0308idetavalt sportlaste vabastamise vastu. Jablots\u030ckov ja Pugats\u030cov mo\u0303isteti juunis eluks ajaks vangi, pa\u0308rast Katari emiiri ja Venemaa presidendi telefonivestlusega pa\u0308a\u0308dinud diplomaatilist tegevust pa\u0308a\u0308sesid nad kodumaale karistust kandma detsembris. Seda nad loomulikult a\u0308ra ei istunud ja ametlikult kinnitati nende vabastamist ja\u0308rgmise aasta veebruaris."}, {"text_idx": "#000013", "text": "Ja\u0308rgnenud aastad on toonud ku\u0308mneid avalikustatud Venemaa luurajate vaheleja\u0308a\u0308misi eri riikides, lisaks info kogumisele on need olnud seotud ka diversiooniaktide ja mo\u0303rvadega."}, {"text_idx": "#000015", "text": "Halva ma\u0308ngu juures hea na\u0308gu"}, {"text_idx": "#000016", "text": "Kerkib loomulik ku\u0308simus: mida teha? Enamikul riikidel ei ole luksust olla nii rikkad (ehk sisuliselt a\u0308raostmatud), u\u0308htlasi olla Venemaa eest so\u0303jaliselt ta\u0308iesti kaitstud ja omada nii laiade volitustega julgeolekujo\u0303udusid (mis ei pruugi demokraatiaga pa\u0308ris kokku ka\u0308ia)."}, {"text_idx": "#000017", "text": "\"Inimohvritega juhtumite puhul on maha vaikimine tihti vo\u0303imatu.\""}, {"text_idx": "#000018", "text": "Ku\u0308llap on mo\u0303nelgi spionaaz\u030ci puudutaval juhul tavaline lahendus halva ma\u0308ngu juures hea na\u0308o tegemine ja juhtumi maha vaikimine, kuid alati pole see vo\u0303imalik. Isegi Venemaaga muidu va\u0308ga heades suhetes oleva Serbia president Aleksandar Vucic pidi pa\u0308rast vene spiooni tabamist oma riigis 2019. aastal pressikonverentsil retooriliselt ku\u0308sima: \"Mul on meie vene so\u0303pradele ainult u\u0308ks ku\u0308simus. Miks?\" Inimohvritega juhtumite puhul on maha vaikimine tihti vo\u0303imatu."}, {"text_idx": "#000019", "text": "Diplomaatiline noot on proovitud tee, aga pole tavaliselt tulemusi andnud. Hea lahendus oleks mo\u0303rvade vo\u0303i nende katsete kohtus su\u0308u\u0308dimo\u0303istmine ja otsuste ta\u0308ideviimine. Paraku ei saada neid tavaliselt ka\u0308tte ja isegi Katari erandi puhul ja\u0308i nende karistuseks ko\u0303igest ku\u0308mme kuud, mis on terrorismi kohta va\u0308hevo\u0303itu."}, {"text_idx": "#000020", "text": "Nagu teadaolevad juhtumid na\u0308itavad, on mo\u0303rvarid vo\u0303i diversandid kas informatsiooniliselt vo\u0303i logistiliselt so\u0303ltuvad Venemaa saatkonna katte all to\u0308o\u0308tavatest luureohvitseridest."}, {"text_idx": "#000021", "text": "Nende PNG-tamine ehk persona non grataks kuulutamine ehk maalt va\u0308ljasaatmine on u\u0308sna kaua praktiseeritud vo\u0303imalus. Ku\u0308lma so\u0303ja ekstreemseim na\u0308ide oli 105 diplomaatilise katte all to\u0308o\u0308tanud no\u0303ukogude luureohvitseri va\u0308ljasaatmine U\u0308hendkuningriigist 1971. aastal."}, {"text_idx": "#000022", "text": "Kas see aitas? Nagu praegu teame, siis tegelikult mitte. Infokogumises tekkinud aukude ta\u0308iteks kasutas NSVL teiste idabloki riikide saatkondi Londonis ning brittidele hakkasid la\u0308henema no\u0303ukogude saatkondade katte all tegutsevad luureohvitserid kolmandates riikides. Ja\u0308relikult ei piisanud juba toonases ma\u0308rksa va\u0308hem globaliseerunud maailmas tugevatest meetmetest ainult u\u0308hes riigis."}, {"text_idx": "#000023", "text": "Kas sellest on o\u0303pitud? Mo\u0303nevo\u0303rra ku\u0308ll. Pa\u0308rast Salisbury mo\u0303rvakatset 2018 saadeti pea 30 riigist ja mitmest rahvusvahelisest organisatsioonist koju (vo\u0303i ei pikendatud akrediteeringut) enam kui 150 diplomaatilise kattega Venemaa luureohvitseri."}, {"text_idx": "#000024", "text": "Kas see to\u0308o\u0308tas? Vo\u0303ib-olla mingil ma\u0308a\u0308ral, kuid kuna samal suvel toimusid Venemaal jalgpalli maailmameistrivo\u0303istlused ja oma kodanike vo\u0303imalikku hukkumist terroriaktides ei tahtnud u\u0308kski la\u0308a\u0308neriik, olid isegi uued suhted Venemaa eriteenistustega kiired tekkima."}, {"text_idx": "#000025", "text": "Kuigi a\u0308ratuskell tiriseb justkui tihti, ei tohiks seda maha magada ka praegu teatavaks saanud Ts\u030cehhi 2014 juhtumi puhul, kus GRU ka\u0308si on na\u0308htavasti ma\u0308ngus olnud laskemoonaladude plahvatustes, mis lisaks suurele majanduslikule kahjule to\u0303i kaasa kahe inimese surma."}, {"text_idx": "#000026", "text": "Kuigi mitte meie la\u0308hedal, na\u0308itab ajalooline kogemus, et ka vastuluures ei saa katla u\u0308hes nurgas tummisemat suppi keeta \u2013 vajalik on rahvusvaheline koosto\u0308o\u0308. Ignoreerida vastuvo\u0303etamatuid tegusid mujal vo\u0303i neid maha vaikida oma kodus ta\u0308hendab rohkem ohvreid tulevikus."}, {"text_idx": "#000027", "text": "Harri Tiido: Soome so\u0303java\u0308eluure aastau\u0308levaatest"}, {"text_idx": "#000028", "text": "Harri Tiido: Venemaa ja \"pehme jo\u0303ud\""}, {"text_idx": "#000031", "text": "Riho Terras: meile ei ole antud luksust ka\u0308rpida riigikaitsekulusid"}, {"text_idx": "#000032", "text": "President: loodan, et meie sammudele Venemaa vastu ja\u0308rgnevad ka teised riigid"}, {"text_idx": "#000034", "text": "\"Samost ja Sildam\": Liitlasriigid pole Ts\u030cehhiga sama solidaarsed kui brittidega"}, {"text_idx": "#000035", "text": "Poliitikute hinnangul oli Vene diplomaatide va\u0308ljasaatmine o\u0303ige otsus"}, {"text_idx": "#000038", "text": "Vene kaitseministeerium: so\u0303durid hakkasid taanduma Ukraina piiri la\u0308histelt"}, {"text_idx": "#000040", "text": "Ts\u030cehhi kavatseb ka\u0308rpida Vene diplomaatide arvu"}, {"text_idx": "#000044", "text": "Liimets: piirilepingu u\u0308mber ka\u0308ivad arutelud on u\u0308lepolitiseeritud"}, {"text_idx": "#000045", "text": "La\u0308a\u0308neriikide so\u0303numid vo\u0303ivad Venemaaga suheldes lahjaks ja\u0308a\u0308da"}, {"text_idx": "#000046", "text": "Putin: Venemaa kiusamine on muutumas millekski ohtlikumaks"}, {"text_idx": "#000048", "text": "Art Leete: vo\u0303itlus handi nafta pa\u0308rast"}, {"text_idx": "#000049", "text": "Anna-Liisa Blaubru\u0308k: meediapa\u0308devuse arendamine hoiab ajakirjandusvabadust"}, {"text_idx": "#000050", "text": "Enn Tupp: pidage so\u0303da, aga mitte minu o\u0303ues"}, {"text_idx": "#000051", "text": "Varro Vooglaid: advokaatidest va\u0308ljapressijad tuleb korrale kutsuda"}, {"text_idx": "#000052", "text": "Madis Mu\u0308ller: intresside to\u0303stmine ja\u0308tkub kiire hinnakasvu pidurdamiseks"}, {"text_idx": "#000053", "text": "Helen Sildna: Eesti muusika prestiiz\u030ci to\u0303stmine on meie ko\u0303igi u\u0308lesanne"}, {"text_idx": "#000056", "text": "Maa moodi planeet tiirleb eluvo\u0308o\u0308ndis, meie la\u0308hedal"}, {"text_idx": "#000058", "text": "CNN: Ukraina va\u0308ed valmistuvad karmiks kevadeks"}, {"text_idx": "#000059", "text": "Heldur Harry Po\u0303lda: ma pole kunagi mo\u0303elnud ega tundnud end kellestki paremana"}, {"text_idx": "#000061", "text": "Sikkut: Ryanair ei lo\u0308o\u0308nud ust kinni"}, {"text_idx": "#000062", "text": "Times: Kreml muretseb, et marurahvuslased vo\u0303ivad teha riigipo\u0308o\u0308rde"}, {"text_idx": "#000063", "text": "Peeter Kaasik: boikoteerida olu\u0308mpiama\u0308nge vo\u0303i mitte?"}, {"text_idx": "#000064", "text": "Scholz: Putin pole mind kunagi a\u0308hvardanud"}, {"text_idx": "#000065", "text": "O\u0303iguskantsleri so\u0303nul tuleb luua uus seadus patsientide ohjeldamiseks"}, {"text_idx": "#000066", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]